**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 32**

Днес, 06.11.2023 г. от 17:00 ч., се проведе заседание на Общинска избирателна комисия - Ямбол, при следния дневен ред:

1. Проект на решение относно определяне на дата, час на отпътуване и членове на Общинска избирателна комисия Ямбол за предаване на ,,Информационно обслужване“ АД на устройствата за видеонаблюдение и видеозаснемане, използвани в изборите за общински съветници и за кметове на 29 октомври 2023г. на територията на община Ямбол - докладчик Димитър Събев.

2. Проект на решение относно заличаване на кандидат за общински съветник от кандидатската листа за общински съветници на ПП „ПРЯКА ДЕМОКРАЦИЯ“, поради избирането му за кмет на община, при произвеждане на изборите за общински съветници и за кметове на 29 октомври 2023г. – докладчик Ани Канева

3. Входяща поща – докладчик Милена Иванова.

4. Разни.

**ПРИСЪСТВАХА:** В зала 10 , гласували ЗА – 10 членове – Ани Канева, Димитър Събев, Милена Иванова, Катя Апостолова, Светлина Карапетрова, Снежана Енчева, Пенка Илиева, Ангел Ангелов, Галя Карчева, Русалина Мирославова.

**ОТСЪСТВАХА**:  1 член – Виолина Кавалджиева.

Заседанието бе открито в 17:00 часа от председателя Ани Канева.

**АНИ КАНЕВА:** Уважаеми колеги, в зала сме 10 членове, налице е кворум. Откривам заседанието на Общинска избирателна комисия Ямбол.

За отчитане на поименното гласуване определям колегата Милена Иванова.

Заседанието протоколира техническия сътрудник Анета Янузова.

Колеги, всички сте запознати с дневния ред. Имате ли предложения или възражения по него? Няма. Процедура по гласуване на дневния ред.

**МИЛЕНА ИВАНОВА: :** В зала 10 , гласували ЗА – 10 членове – Ани Канева, Димитър Събев, Милена Иванова, Катя Апостолова, Светлина Карапетрова, Снежана Енчева, Пенка Илиева, Ангел Ангелов, Галя Карчева, Русалина Мирославова.

Против – няма.

**АНИ КАНЕВА:** Дневният ред се приема.

По т.1 от дневния ред докладва колегата Събев. Заповядай!

**ДИМИТЪР СЪБЕВ:** Колеги, предлагам Ви следния проект за решение:

ОТНОСНО: Определяне на дата, час на отпътуване и членове на Общинска избирателна комисия Ямбол за предаване на ,,Информационно обслужване“ АД на устройствата за видеонаблюдение и видеозаснемане, използвани в изборите за общински съветници и за кметове на 29 октомври 2023г. на територията на община Ямбол

На основание чл.87, ал.1, т.1 от ИК, т.10 от Решение №2601-МИ от 05.10.2023г. на Централна избирателна комисия и писмо с изх. №МИ-15-1282 от 03.11.2023г. на ЦИК, Общинска  избирателна комисия Ямбол,

**РЕШИ:**

1.Определя дата и час на отпътуване от сградата на община Ямбол за предаване на устройствата за видеонаблюдение и видеозаснемане – 09.11.2023г. в 9.00ч.

2.ОПРЕДЕЛЯ:

Пенка Георгиева Илиева, ЕГН: – зам. председател на ОИК Ямбол

Русалина Стефанова Мирославова, ЕГН: - член на ОИК Ямбол

Галя Георгиева Карчева, ЕГН: – член на ОИК Ямбол,

представители на Общинска избирателна комисия Ямбол, излъчени от различни партии и коалиции, които да предадат на 09.11.2023г. на ,,Информационно обслужване“ АД на адрес гр.София, ул.,,Панайот Волов“ №2, устройствата за видеонаблюдение и видеозаснемане, използвани в изборите за общински съветници и за кметове на 29 октомври 2023г. на територията на община Ямбол.

3.УПЪЛНОМОЩАВА определените по т.2 членове на ОИК Ямбол да подпишат приемо-предавателен протокол и всички необходими документи във връзка с предаването на устройствата за видеонаблюдение и видеозаснемане.

4.Копие от настоящото решение да се изпрати на Кмета на Община Ямбол за осигуряване на транспорт за устройствата за видеонаблюдение и видеозаснемане и за членовете на ОИК.

5.Председателят на ОИК Ямбол да съгласува предаването на устройствата за видеонаблюдение и видеозаснемане с представители на Министерството на вътрешните работи с цел осигуряване на охрана при транспортирането им.

Решението на ОИК подлежи на оспорване пред ЦИК в тридневен срок от обявяването му, по реда на чл.88 от ИК.

**АНИ КАНЕВА:** Колеги, има ли изказвания по проекта? Не се правят. Процедура по гласуване.

**МИЛЕНА ИВАНОВА: :** В зала 10 , гласували ЗА – 10 членове – Ани Канева, Димитър Събев, Милена Иванова, Катя Апостолова, Светлина Карапетрова, Снежана Енчева, Пенка Илиева, Ангел Ангелов, Галя Карчева, Русалина Мирославова.

Против – няма.

**АНИ КАНЕВА:** Решението се приема и е с № 127 – МИ от днешна дата.

Във връзка с решението, възлагам на колегата Илиева да изготви придружително писмо с препис от настоящото решение за община Ямбол за осигуряване на транспорт до София.

Възлагам на колегата Събев да изпрати по имейл сканирано копие на решението до ОДМВР-Ямбол за осигуряване на охрана при транспортирането на устройствата за видеонаблюдение.

**АНИ КАНЕВА:** По т.2 от дневния ред, ви докладвам следния проект на решение:

ОТНОСНО: Заличаване на кандидат за общински съветник от кандидатската листа за общински съветници на ПП „ПРЯКА ДЕМОКРАЦИЯ“, поради избирането му за кмет на община, при произвеждане на изборите за общински съветници и за кметове на 29 октомври 2023г.

С Решение №35-МИ от 25.09.2023г., ОИК Ямбол е регистрирала кандидатска листа за общински съветници на ПП „ПРЯКА ДЕМОКРАЦИЯ“, като под №37 е регистриран Валентин Цветанов Ревански.

Въз основа на получените данни от протоколите на СИК за произведения на 29 октомври 2023г. избор за кмет на община и обявените с решения на комисията изборни резултати, Валентин Цветанов Ревански е обявен за избран за кмет на община Ямбол с Решение №124-МИ от 30.10.2023г. на ОИК Ямбол, като в Решение №125-МИ от 30.10.2023г. на ОИК Ямбол за избор на общински съветници, е отразено че същият отпада като кандидат за общински съветник от листата на партията, която го е предложила.

Съгласно разпоредбата на чл.413, ал.4 от ИК, в случай че кандидат от съответна партия или коалиция, регистриран и за избор на кмет и за избор на общински съветници, бъде избран за кмет, той отпада от кандидатската листа за общински съветници и следва да бъде заличен.

Предвид изложеното и на основание чл. 87, ал. 1, т.1, чл.413, ал.4 от ИК и т.1 на Решение № 2865-МИ от 04.11.2023г. на ЦИК, Общинска избирателна комисия Ямбол

**Р Е Ш И:**

1.Заличава **Валентин Цветанов Ревански**, ЕГН като кандидат за общински съветник от кандидатската листа за общински съветници на ПП „ПРЯКА ДЕМОКРАЦИЯ“, регистриран под №37 с Решение №35-МИ от 25.09.2023г. на ОИК Ямбол, поради избирането му за кмет на община Ямбол.

2.Анулира издаденото удостоверение на лицето за кандидат за общински съветник.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от ИК.

**АНИ КАНЕВА:** Колеги, има ли изказвания по проекта? Не се правят. Процедура по гласуване.

**МИЛЕНА ИВАНОВА: :** В зала 10 , гласували ЗА – 10 членове – Ани Канева, Димитър Събев, Милена Иванова, Катя Апостолова, Светлина Карапетрова, Снежана Енчева, Пенка Илиева, Ангел Ангелов, Галя Карчева, Русалина Мирославова.

Против – няма.

**АНИ КАНЕВА:** Решението се приема и е с № 128 – МИ от днешна дата.

По т. 3 от дневния ред докладва колегата Иванова. Заповядай!

**МИЛЕНА ИВАНОВА:** докладва постъпилата входяща поща.

**АНИ КАНЕВА:** Колеги, по повод входираните заявления, обявената за избрана за общински съветник Недялка Петкова е депозирала заявление за отказ да встъпи в правомощия, след което днес го оттегли с ново заявление.

Колегата Илиева беше изготвила проект на решение в тази връзка, който поради днешния отказ на отказа отпадна от дневния ред.

Други изказвания има ли? Не се правят.

**АНИ КАНЕВА:** Колеги, по т.4 –Разни, има ли изказвания?

Уведомявам ви, че съгласно разпоредбата на чл.23, ал.2 от ЗМСМА и получената заповед на областния управител на Ямбол, на 09.11.2023г. от 10ч. ще присъствам при полагането на клетва на избраните кмет и общински съветници на обшина Ямбол и ще им връча удостоверенията за съответните видове избор.

Други изказвания има ли? Не се правят.

Поради изчерпване на дневния ред закривам заседанието. За следващото заседание ще бъдете уведомени по съответния ред.

Заседанието беше закрито в 17:30 часа.

Председател:

Ани Канева

Секретар:

Снежана Енчева